*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 31ης Μαρτίου 1981

περί παροχής αδείας στη Γαλλική Δημοκρατία να περιορίσει τη θέση σε εμπορική κυκλοφορία των σπόρων ορισμένων ειδών γεωργικών φυτών

(Το κείμενο στη γαλλική γλώσσα είναι το μόνο αυθεντικό)

(81/277/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών των ειδών των αγροτικών φυτών (1), όπως τροποποιήθηκε τελευταία από την οδηγία 80/1141/ΕΟΚ του Συμβουλίου (2), και ιδίως το άρθρο 15 παραγράφοι 2 και 3,

την αίτηση που κατετέθη από τη Γαλλική Δημοκρατία,

Εκτιμώντας:

ότι, σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας, οι σπόροι ή τα δενδροκηπευτικά που ανήκουν στις ποικιλίες των ειδών των γεωργικών φυτών που έχουν γίνει επίσημα δεκτά κατά τη διάρκεια του έτους 1978 τουλάχιστον σε ένα από τα Κράτη μέλη, και επιπλέον αντιστοιχούν στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητος ως προς την ποικιλία και από τις 31 Δεκεμβρίου 1980 σε κανέναν περιορισμό θέσεως σε εμπορική κυκλοφορία·

ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σ' ενα Κράτος μέλος μπορεί να δοθεί, κατόπιν αιτήσεώς του, η άδεια να απογορεύει τη θέση σε εμπορική κυκλοφορία των σπόρων και των δενδροκηπευτικών ορισμένων ποικιλιών·

ότι η Γαλλική Δημοκρατία έδωσε μια τέτοια άδεια για ορισμένον αριθμό ποικιλιών διαφόρων ειδών·

ότι η Επιτροπή με τις αποφάσεις της 80/127/ΕΟΚ της 28ης Δεκεμβρίου 1979 (3) και 80/1360/ΕΟΚ της 30ής Δεκεμβρίου 1980 (4) παρέτεινε, όσον αφορά την Γαλλική Δημοκρατία και για το μεγαλύτερο μέρος των ποικιλιών αυτών, την προθεσμία, η οποία προβλέπεται στο άρθρο 15 παράγραφος 1 της προαναφερθείσας οδηγίας, πέραν της 31ης Δεκεμβρίου 1980, και έως την 31η Μαρτίου 1981·

ότι, εν τώ μεταξύ, συμπλήρωσε τον έλεγχο της γαλλικής αιτήσεως για τις ποικιλίες αυτές·

ότι, προκειμένης της γαλλικής αιτήσεως, οι ποικιλίες οι απαριθμούμενες στο άρθρο 1 της παρούσας οδηγίας δεν υπέστησαν στη Γαλλική Δημοκρατία τους επίσημους ελέγχους καλλιέργειας·

ότι προφανώς οι εν λόγω ποικιλίες λόγω του είδους τους (ρυθμός αναπτύξεως) δεν είναι προς το παρόν ικανές να καλλιεργηθούν στη Γαλλική Δημοκρατία (άρθρο 15 παράγραφος 3 υπό γ δεύτερη περίπτωση της προαναφερθείσας οδηγίας)·

ότι είναι σκόπιμο από τώρα να ικανοποιηθεί απόλυτα το αίτημα της Γαλλικής Δημοκρατίας όσον αφορά τις ποικιλίες αυτές·

ότι δεν αποτελούν αντικείμενο του γαλλικού αιτήματος άλλες ποικιλίες·

ότι τα μέτρα τα προβλεπόμενα από την παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Δίδεται η άδεια στη Γαλλική Δημοκρατία να απαγορεύσει σε όλο το έδαφός της, τη θέση σε εμπορική κυκλοφορία των σπόρων των ακόλουθων ποικιλιών, που δημοσιεύονται στον κοινό κατάλογο των ποικιλιών των γεωργικών προϊόντων του 1981:

Κτηνοτροφικά φυτά

Trifolium pratense L.,

Aled,

Astra,

Britta,

Gollum,

Grasslands Pawera,

Palna,

Triton.

Άρθρο 2

Η άδεια η οποία προβλέπεται στο άρθρο 1 ανακαλείται μόλις διαπιστωθεί ότι οι προϋποθέσεις υπό τις οποίες δόθηκε δεν πληρούνται πλέον.

Άρθρο 3

Η Γαλλική Δημοκρατία γνωστοποιεί στην Επιτροπή από ποιο χρονικό σημείο και σύμφωνα με ποιες διατυ

πώσεις κάνει χρήση της αδείας που προβλέπεται στο άρθρο 1. Η Επιτροπή πληροφορεί περί αυτού τα υπό- λοιπα Κράτη μέλη.

Άρθρο 4

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 31 Μαρτίου 1981.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 225 της 12. 10. 1970, σ. 1.

(2) ΕΕ αριθ. L 341 της 16. 12. 1980, σ. 27.

(3) ΕΕ αριθ. L 29 της 6. 2. 1980, σ. 33.

(4) ΕΕ αριθ. L 384 της 31. 12. 1980, σ. 44.